Document ID: 32006R1753

KOMISSION ASETUS (EY) N:o 1753/2006,
annettu 28 päivänä marraskuuta 2006,
yhteisön tariffikiintiöiden avaamisesta ja hallinnoinnista tietyille Färsaarilta peräisin oleville kaloille ja kalastustuotteille sekä yksityiskohtaisten sääntöjen määrittelemisestä näiden toimenpiteiden muuttamiseksi ja mukauttamiseksi sekä asetuksen (EY) N:o 1983/95 kumoamisesta annetun neuvoston asetuksen (EY) N:o 669/97 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön tariffikiintiöiden avaamisesta ja hallinnoinnista tietyille Färsaarilta peräisin oleville kaloille ja kalastustuotteille sekä yksityiskohtaisten sääntöjen määrittelemisestä näiden toimenpiteiden muuttamiseksi ja mukauttamiseksi sekä asetuksen (EY) N:o 1983/95 kumoamisesta 14 päivänä huhtikuuta 1997 annetun neuvoston asetuksen (EY) N:o 669/97 (1) ja erityisesti sen 5 artiklan 1 kohdan b alakohdan,
sekä katsoo seuraavaa:
(1)
EY:n sekä Tanskan ja Färsaarten sekakomitean 13 päivänä heinäkuuta 2006 tehdyllä päätöksellä N:o 1/2006 (2) muutetaan Euroopan yhteisön sekä Tanskan hallituksen ja Färsaarten maakuntahallituksen välisen sopimuksen pöytäkirjan 1 liitteessä olevaa taulukkoa II lisäämällä valmistettujen tai säilöttyjen katkarapujen ja keisarihummereiden vuotuista kiintiötä 3 000 tonnista 4 000 tonniin. Päätös tuli voimaan 1 päivänä syyskuuta 2006.
(2)
Asetuksen (EY) N:o 669/97 liitteessä olevaa katkarapujen ja keisarihummereiden vuotuista tariffikiintiötä, jonka järjestysnumero on 09.0679, olisi muutettava tämän lisäyksen huomioon ottamiseksi.
(3)
Tässä asetuksessa säädetyt toimenpiteet ovat tullikoodeksikomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 669/97 liite seuraavasti:
Korvataan valmistettujen tai säilöttyjen katkarapujen ja keisarihummereiden vuotuisen tariffikiintiön, jonka järjestysnumero on 09.0679, taulukon kuudennessa sarakkeessa ilmoitettu määrä ”3 000” määrällä ”4 000”.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä syyskuuta 2006.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä marraskuuta 2006.

Labels: 3
18
6